নয়ীম গহর

নয়ীম গহর (১৫ আগস্ট ১৯৩৭ - ৭ অক্টোবর ২০১৫) হলেন বাংলাদেশের একজন প্রখ্যাত গীতিকার। বাংলাদেশের মুক্তিযুদ্ধে জনমত গঠন ও সঙ্গীত রচনার মাধ্যমে মুক্তিযোদ্ধা ও সাধারণ মানুষকে উদ্বুদ্ধ করার অনন্য সাধারণ অবদানের জন্য ২০১২ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।

 জন্ম ও পারিবারিক পরিচিতি 
১৯৩৭ সালের ১৫ আগস্ট নয়ীম গহর মুন্সীগঞ্জ জেলার মুন্সীগঞ্জ সদর উপজেলার রামপাল ইউনিয়নের সিপাহীপাড়া গ্রামে জন্মগ্রহণ করেন।

 স্বাধিকার আন্দোলন ও মুক্তিযুদ্ধে অবদান 
১৯৭১ সালে বাংলাদেশের স্বাধীনতা যুদ্ধ চলাকালে সঙ্গীত রচনা ও ‘জন্ম আমার ধন্য হলো মা গো’ এবং ‘নোঙ্গর তোলো তোলো সময় যে হলো হলো’-এর মত কালজয়ী গানের মাধ্যমে মুক্তিযোদ্ধাদের সাহস যুগিয়েছেন তিনি।

 মৃত্যু 
বরেণ্য এ গীতিকার স্ট্রোক (মস্তিষ্কে রক্তক্ষরণের কারণে) করায় স্মৃতিশক্তি লোপ পায় এবং একই সাথে ঊরুতে একটি অস্ত্রোপচারের পর সেখানে পচন ধরায় ও দীর্ঘদিন বিছানায় থাকায় পিঠেও ক্ষতের সৃষ্টি হয়েছিলো। ফলশ্রুতিতে রাজধানী ঢাকার বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে দীর্ঘদিন চিকিৎসাধীন ছিলেন তিনি এবং এখানেই ২০১৫ সালের ৭ অক্টোবর মারা যান।

 পুরস্কার ও সম্মাননা 
বাংলাদেশের স্বাধীনতা যুদ্ধে অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

 আরও দেখুন 
 স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

 তথ্যসূত্র 

 বহিঃসংযোগ 

বিষয়শ্রেণী:১৯৩৭-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বিষয়শ্রেণী:বাংলাদেশী গীতিকার‎
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:মুন্সীগঞ্জ জেলার লেখক
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:মুক্তিবাহিনীর কর্মকর্তা